Ржаўка (прыток Дняпра)

Ржа́ўка — рака ў Рагачоўскім і Жлобінскім раёнах Гомельскай вобласці Беларусі, левы прыток ракі Дняпро.

 Гідраграфія 
Даўжыня ракі 43 км, плошча вадазбору 396 км². Вадазбор у межах Прыдняпроўскай нізіны. Пачынаецца Ржаўка за 2 км у напрамку на поўнач ад вёскі Рыскоў (Рагачоўскі раён), упадае ў Дняпро за 2 км на ўсход ад горада Жлобін. Даліна ракі на большай частцы трапецападобная шырынёй 1—2 км, у ніжнім цячэнні невыразная. Пойма ў асноўным асушаная, у ніжнім цячэнні на працягу 8–10 км шырокая, лугавая, зліваецца з поймай Дняпра. Рэчышча ад вытоку да вёскі Асінаўка каналізаванае. Сярод прытокаў — рака Ржача (злева) — С. 374..

 Зноскі 

 Літаратура 


 Ліст карты N-36-109. Выданне 1970 г.

 Спасылкі 


Катэгорыя:Прытокі Дняпра
Катэгорыя:Рэкі Жлобінскага раёна
Катэгорыя:Рэкі Рагачоўскага раёна